สวัสดีค่ะ หนูอายุ20 คลำเจอก้อนที่ใต้กรามข้างซ้ายค่ะ ไม่เจ็บ เป็นก้อนรีๆเรียบกลิ้งไปมาได้ค่ะ แต่จะจับเจอเฉพาะตอนก้มหน้า ถ้าเงยหน้าหรือหน้าตรงจะจับไม่เจอค่ะ มันคือก้อนอะไรหรอคะ อันตรายหรือเปล่า ขอบค่ะ
สวัสดีค่ะ การคลำเจอก้อนที่ใต้คางซ้าย ไม่เจ็บ ก้อนเรียบ กลิ้งไปมาได้นั้น อาจจะเกิดจาก ก้อนของต่อมน้ำเหลืองที่โตหลังการอักเสบหรือติดเชื้อบริเวณหู คอ จมูก ก้อนจากเนื้องอกไขมัน ต่อมน้ำลายโต ถุงน้ำในต่อมไขมันอุดตัน ต่อมน้ำเหลืองโตจากสาเหตุอื่นเช่นมะเร็งต่อมน้ำเหลืองแต่มักมาด้วยโตหลายก้อนติดกันเป็นแผง อาจมีไข้ต่ำๆ น้ำหนักลดร่วมด้วยได้ควรสังเกตอาการตนเองอย่างต่อเนื่องว่าก้อนค่อยๆยุบไปเองหรือไม่ หากก้อนไม่ยุบไป หรือมีขนาดโตเร็ว ลุกลาม เป็นหลายที่ ควรไปพบแพทย์เพื่อตรวจเพิ่มเติมในเบื้องต้น ไม่ไปบีบหรือคลำก้อนดังกล่าวบ่อยๆ รักษาความสะอาดผิวหนังภายนอกให้ดี